**РЕПУБЛИКА СРБИЈА-ОПШТИНА РАЧА**

**ОПШТИНСКО ВЕЋЕ ОПШТИНЕ РАЧА**

**Број:46-134/2024-II-01**

**Датум:21.11.2024. године.**

На основу члана 46. става 1. тачке 1) Закона о локалној самоуправи (“Сл. гласник РС”, број 129/2007, 83/2014-др. закон, 101/2016 др. закон, 47/2018 и 111/2021 – др.закон), члана 71. става 1. тачке 1) Статута општине Рача ("Сл. гласник општине Рача", број 3/2019) и члана 2. става 1. тачке 1) Пословника о раду Општинског већа ("Сл. гласник општине Рача", број 22/20, 8/22 и 9/24), а у вези са чланом 99. ставом 20. Закона о планирању и изградњи („Службени гласник РС“, број 72/2009, 81/2009- испр., 64/2010 – одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС, 132/2014, 145/2014, 83/2018, 31/2019, 37/2019- др закон, 9/2020, 52/2021 и 62/2023), чланом 29. ставом 1. Закона о јавној својини ( „Службени гласник РС“, број 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), чланом 16. Одлуке о прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021),Општинско веће општине Рача, на седници одржаној дана 21.11.2024. године, утврдило је предлог:

**ОДЛУКЕ**

**О ПОКРЕТАЊУ ПОСТУПКА ПРИБАВЉАЊА НЕПОКРЕТНОСТИ У ЈАВНУ СВОЈИНУ ОПШТИНЕ РАЧА НЕПОСРЕДНОМ ПОГОДБОМ**

**Члан 1.**

**ПОКРЕЋЕ СЕ** поступак прибављања у јавну својину катастарске парцеле број **983 КО Борци** - пољопривредно земљиште, њива 6. класе, у површини од 2376 м2, уписана у ЛН 206, која према Просторном плану општине Рача представља грађевинску парцелу и која се налази у приватној својини Пантић Миодрага из Раче, ул. Виноградска 020., са уделом 1/1, **путем непосредне погодбе**, у јавну својину општине Рача, ради коришћења парцеле као сеоског гробља.

**Члан 2.**

Непокретност из члана 1. ове oдлуке прибавља се из приватне својине Пантић Миодрага из Раче, ул. Виноградска 020, путем непосредне погодбе,а све то ради коришћења предметне парцеле као сеоског гробља.

Власник предметне парцеле сагласан је да исту пренесе у јавну својину општине Рача, путем непосредне погодбе, како се предметна парцела користи за сахрањивање и иста је делом претворена у сеоско гробље и не може обрађивати нити користити у друге сврхе.

**Члан 3.**

Ова одлука ступа на снагу наредног дана од дана објављивања у „Службеном гласнику општине Рача“.

**Образложење**

Дана 13.03.2024. године,општини Рача обратио се Миодраг Пантић из Раче, ул. Виноградска број 020., Захтевом за отуђење непокретности – кп.бр. 983 КО Борци, број 46-33/2024 – III-01, наводећи да се предметна парцела користи као место сахрањивања и да је иста делом претворена у сеоско гробље и да се парцела не може обрађивати, нити користити у друге сврхе. Како село Борци годинама у назад има потребу за проширењем сеоског гробља, потребно је решити имовинско – правне односе са поменутим власником и омогућити мештанима сахрањивање на сеоском гробљу.

На основу свега изнетог доноси се одлука као у диспозитиву.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштини општине Рача;
* а/а.