**РЕПУБЛИКА СРБИЈА- ОПШТИНА РАЧА**

**ОПШТИНСКО ВЕЋЕ ОПШТИНА РАЧА**

**Број:46-135/2024-II-01**

**Дана: 21.11.2024. године.**

На основу члана 46. става 1. тачке 1) Закона о локалној самоуправи (“Сл. гласник РС”, број 129/2007, 83/2014-др. закон, 101/2016 др. закон, 47/2018 и 111/2021 – др.закон), члана 71. става 1. тачке 1) Статута општине Рача ("Сл. гласник општине Рача", број 3/2019) и члана 2. става 1. тачке 1) Пословника о раду Општинског већа ("Сл. гласник општине Рача", број 22/20, 8/22 и 9/24), а у вези са чланом 30.Закона о јавној својини( "Сл.гласник РС", број 72/2011, 88/2013, 105/2014, 104/2016-други закон, 108/2016, 113/2017, 95/2018 и 153/2020), чланом 99. Закона о планирању и изградњи ( "Сл. гласник РС", број: 72/2009 , 81/2009-испр.,64/2010-одлука УС, 24/2011, 121/12,42/13-одлука УС, 50/13-одлука УС, 98/13-одлука УС, 132/14, 145/2014, 83/2018, 31/2019, 37/2019-др. Закон, 9/2020, 52/2021 и 62/2023), чланом 3. ставом 1. тачком 3) Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима надметања и прикупљања писмених понуда („Службени гласник РС“, број 16/2018 и 79/2023) чланом 71. ставом 1. тачком 1) Статута општине Рача (''Службени гласник општине Рача", број 3/2019 ), чланом 15. ставом 1. тачком 2) Одлуке о прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021) и Записника Комисије за спровођење поступка прибављања у јавну својину, отуђења непокретности из јавне својине и давања у закуп ствари у јавној својини општине Рача, прибављања и отуђења грађевинског земљишта број 46-133/2024-I-04, Општинско веће општине Рача, на седници одржаној дана 21.11.2024. године, утврдило је предлог:

**РЕШЕЊА**

**О ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ РАЧА И ПРИБАВЉАЊУ НЕПОКРЕТНОСТИ У ЈАВНУ СВОЈИНУ ОПШТИНЕ РАЧА НЕПОСРЕДНОМ ПОГОДБОМ ПУТЕМ РАЗМЕНЕ**

**I ОДОБРАВА СЕ** отуђење непокретности из јавне својине општине Рача и то:

**-кп.бр.475/3 КО Рача**, градско грађевинско земљиште, по култури земљиште уз зграду и други објекат, у површини од 306 м2, уписана у л.н. број 1201 КО Рача, са уделом 1/1, исту преноси у својину Саши Гавриловићу из Бораца, лк. бр. 008461143, а истовремено се **ОДОБРАВА прибављање** непокретности у јавну својину општине Рача и то:

**- кп.бр. 246/1 КО Рача**, пољопривредно земљиште, по култури њива 4. класе, у површини од 3204 м2, уписана у л.н. број, 1180 КО Рача, са уделом 1/1, ранијег власника Гавриловић Саше из Бораца.

**II** Комисија за спровођење поступка прибављања у јавну својину, отуђења непокретности из јавне својине и давања у закупствари у јавној својини општине Рача је на основу Извештаја о процени градског грађевинског земљишта, са даном процене 19.07.2024.године, извршеног од стране Агенције за пословне активности – Добривоје Ковановић - вештак, спровела поступак непосредне погодбе између странака у поступку размене.

На основу Извештаја Комисија је установила да је процењена тржишна вредност за **кп.бр. 475/3 КО Рача**, уписану у лист непокретности 1201 КО Рача, укупне површине 306 м2, која је градско грађевинско земљиште у јавној својини општине Рача, са ценама на дан вештачења 19.07.2024. године је **816.380,46 динара** или **6.974,29 евра**, док процењена вредност за **кп.бр. 246/1 КО Рача**, уписану у лист непокретности број 1180 КО Рача, укупне површине 3204 м2, која је пољопривредно земљиште, по култури њива 4. класе, у приватној својини Саше Гавриловића, са ценама на дан вештачењаје **716.382,36 динара** или **6.120,01 евра**.

Обзиром да су катастарске парцеле које се размењују различитих површина, различитих култура, односно да је вредност катастарске парцеле која се преноси у својину Саши Гавриловићу путем размене**816.380,46 динара** или **6.974,29 евра**, а да вредност катастарске парцеле коју Гавриловић Саша преноси у јавну својину општине Рача износи **716.382,36 динара** или **6.120,01 евра** и да постоји разлика у вредности катастарских парцела која износи **99.998,10 динар** или **854,28 евра**, што представља динарску противвредност на дан вештачења 19.07.2024. године.

Према горе наведеном, страна учесница непосредне погодбе у размени парцела, Саша Гавриловић је у обавези да надокнади разлику у вредности парцела општини Рача, у горе наведеном износу, што ће се прецизирати Уговором о размени.

**III** На основу овог Решења, закључиће се Уговор о размени непокретности, између странака. Уговорену разлику у вредности непокретности, уговорна страна Саша Гавриловић ће исплатити у року од 8 дана од дана потписивања Уговора.

**IV** Овлашћује се Председник општине Рача, Бранко Радосављевић, да закључи Уговор о размени са именованим у року од 8 дана од дана коначности овог решења.

**V** Решење ступа на снагу даном доношења.

***О б р а з л о ж е њ е***

Скупштина општине Рача је дана 16.09.2024. године донела Одлуку о покретању поступка отуђења непокретности из јавне својине општине Рача и прибављања непокретности у јавну својину општине Рача непосредном погодбом путем размене, број 020-120/2024-I-01.

Надлежна Комисија је дана 18.11.2024. године спровела поступак непосредне погодбе, на основу Извештаја о процени градског грађевинског земљишта, са даном процене 19.07.2024.године, извршеног од стране Агенције за пословне активности – Добривоје Ковановић, између странака у поступку размене и предложила доношење Решења као у ставу I.

**ПРАВНА ПОУКА:** Против овог решења може се покренути управни спор, пред Управним судом Републике Србије, у року од 30 дана од уручења.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштини општине Рача;
* а/а.